Չատաևը թե՛ Վրաստանում և թե՛ դրա սահմաններից դուրս բազմիցս է հայտնվել իրավապահների ուշադրության կենտրոնում: 2012 թվականին` դեռ Միխեիլ Սաակաշվիլիի իշխանության շրջանում, նրան ձերբակալեցին, սակայն Բիձինա Իվանիշվիլիի` վարչապետի պաշտոնում նշանակվելուց հետո Թբիլիսիի քաղաքային դատարանը Չատաևին ազատ արձակեց, պնդելով, թե ահաբեկիչների հետ նրա կապի մասին բավարար ապացույցներ ներկայացված չեն: Հետագայում Չատաևը տեղափոխվեց Սիրիա, որտեղ, ըստ արևմտյան աղբյուրների, «Իսլամական պետության» կազմում գործող 250-հոգանոց ջոկատի հրամանատարն էր: Թուրքական աղբյուրների պնդմամբ էլ՝ Չատաևը ուղղակի առնչություններ ուներ 2016-ի ամռանը Ստամբուլի օդանավակայանում տեղի ունեցած ահաբեկչական հարձակմանը, որի հետևանքով 40 մարդ էր զոհվել: